Legal Document

Category: 45

Text:
32. ΒΑΣΙΛΙΚΟΝ ΔΙΑΤΑΓΜΑ υπ' αριθ. 171 της 27 Φεβρ./16 Μαρτ. 1967 (ΦΕΚ Α' 33) Περί ειδικών προσόντων υποψηφίων Πλοιάρχων, Κυβερνήτων και Ραδιοτηλεγραφητών. Έχοντες υπ' όψιν: α)Το άρθρ. 42 παρ. 1 και 2 του Νόμ. 4502/1966 "περί τροποποιήσεως και συμπληρώσεως των διατάξεων του Νόμ. 3170/1955 (ΦΕΚ 76 Α') "περί Ναυτικού Απομαχικού Ταμείου και προσθήκης ετέρων τινών διατάξεων". β)Το άρθρ. 2 του Νόμ. 3141/1955 "περί συστάσεως παρά τω ΥΕΝ Συμβουλίου Εμπορικού Ναυτικού". γ)Την κατά την συνεδρίασιν της 23 Νοεμ. 1966 εκδοθείσαν γνωμοδότησιν του Συμβουλίου Εμπορικού Ναυτικού και την υπ' αριθ. 46 από 25 Ιαν. 1967 γνώμην του Συμβουλίου Επικρατείας προτάσει του Ημετέρου επί της Εμπορικής Ναυτιλίας Υπουργού, απεφασίσαμεν και διατάσσομεν: Άρθρον μόνον.-Οι υποψήφιοι προς απόκτησιν διπλώματος Πλοιάρχου Α', Β' ή Γ' τάξεως, πτυχίου Κυβερνήτου Α' ή Β' τάξεως και διπλώματος Ραδιοτηλεγραφητού Α' ή Β' τάξεως εκτός των λοιπών ειδικών προσόντων των οριζομένων υπό των άρθρ. 4 και 6 του Κ.Ν.Δ. 2689/1953 και του άρθρ. 47 (εδάφ. β' και γ')του από 19.2.1954 Β.Δ/τος δέον να κέκτηνται και: α-γ).(Τα εδάφ. α-γ έπαυσαν ισχύοντα από της ενάρξεως ισχύος του Β.Δ. 385/1970, κατωτ. αριθ. 39). δ)Οι υποψήφιοι Ραδιοτηλεγραφηταί Α' ή Β' τάξεως πτυχίον μετεκπαιδεύσεως εις την συντήρησιν των ναυτικών ηλεκτρονικών οργάνων. Εις τον αυτόν επί της Εμπορικής Ναυτιλίας Υπουργόν ανατίθεμεν την δημοσίευσιν και εκτέλεσιν του παρόντος. Σελ. 486,20(η) Τεύχος 517-Σελ. 82 19.Ε.γ.32 Διπλώματα και άδειες ικανότητας 19.Ε.γ.32 Διπλώματα και άδειες ναυτικής ικανότητας 19.Ε.γ.32 Διπλώματα και άδειες ναυτικής ικανότητας